L-EBA tagħmel għadd ta' rakkomandazzjonijiet lil MFSA u se tibgħat delegazzjoni s-sena d-dieħla biex tinvestiga l-progress L-Awtorità Bankarja Ewropea għalqet l-inkjesta preliminari li wettqet fuq l-Aġenzija Maltija għas-Servizzi Finanzjarji (MFSA) u kkonkludiet li din ma kissret l-ebda liġi tal-Unjoni Ewropea fil-mod kif aġixxiet mal-Bank Pilatus. Madanakollu, l-Awtorità Bankarja Ewropea uriet it-tħassib 'sinifikanti' tagħha partikolarment dwar l-awtorizzazzjoni u s-superviżjoni tal-MFSA fuq il-Bank Pilatus. Fost dawn, f’ittra, li ra dan is-sit u li ġiet mibgħuta lill-Ewroparlamentari li kienu parti mid-delegazzjoni li ġiet Malta tinvestiga s-Saltna tad-Dritt, iċ-Ċerpersin tal-Awtorità Bankarja Ewropea, Andrea Enria qal li informa lil MFSA dwar it-tħassib tal-Awtorità fuq: Kien għalhekk li l-Awtorità Bankarja Ewropea talbet lil MFSA biex kull tliet xhur taġġornaha dwar il-miżuri addottati biex issaħħaħ is-superviżjoni tagħha fuq l-istituzzjonijiet finanzjarji bil-għan li jkun żgurat li dawn mhux qed jintużawx għal skopijiet ta’ ħasil tal-flus. Apparti minn hekk, delegazzjoni mill-Awtorità Bankarja Ewropea se tkun qed iżżur l-uffiċini tal-MFSA f’nofs is-sena d-dieħla bil-għan li tassesja l-miżuri tal-MFSA u jekk ikun bżonn titlob li jittieħdu aktar miżuri. Lura f’April li għadda, L-Awtorità Maltija għas-Servizzi Finanzjarji kienet qalet mal-ILLUM li meta tirċievi applikazzjoni biex istituzzjoni finanzjarja tingħata liċenzja, il-proċess ta’ valutazzjoni, jinkludi wkoll verifiki fuq il-kompetenza u l-integrità tal-persuni kkonċernati, inklużi d-diretturi, l-uffiċjali ewlenin u sidien diretti u indiretti. Meta l-istess gazzetta kienet talbet lill-MFSA tispjega jekk dan ifissirx li kienet sabet lis-sid tal-Bank Pilatus, Ali Sadr Hasheminejad, “kompetenti u integru,” kelliem għall-Awtorità wieġeb biss li “fejn l-MFSA tiskopri evidenza ta’ nuqqasijiet, din tieħu l-miżuri neċessarji Hasheminejad għadda mit-test tal-integrità u l-kompetenza hekk kif fl-2014 ingħata l-liċenzja biex jopera l-Bank f’Malta. L-istess Hasheminejad kien arrestat aktar kmieni din is-sena akkużat li kiser sanzjonijiet li l-Istati Uniti imponiet fuq l-Iran. Fit-30 ta’ Ġunju li għadda, wara li kienet ħadet diversi passi kontra l-Bank Pilatus, fosthom l-iffriżar tal-assi kollha, l-MFSA kienet ħabbret li se tkun qed titlob lill-Bank Ċentrali Ewropew biex jirtira l-liċenzja tal-Bank Pilatus. F’Lulju, il-gazzetta ILLUM kienet żvelat ukoll li biex il-Bank Ċentrali Ewropew jirrevoka l-liċenzja tal-Bank Pilatus irid jibbaża d-deċiżjoni tiegħu fuq l-investigazzjoni li saret f'Malta mill-awtoritajiet li jaħdmu kontra l-ħasil ta' flus u l-finanzjament tat-terroriżmu. Dan ifisser li l-Bank Ċentrali Ewropew se joqgħod fuq il-Financial Intelligence Analysis Unit (FIAU), li kienet  tat ċertifikat pożittiv lill-Bank Pilatus tant li kif kienet żvelat il-gazzetta ILLUM f'Novembru tal-2017, l-FIAU kienet ikkonkludiet li ma kien hemm xejn inkriminanti fl-operat tal-Bank Pilatus.